Kamu bisa jelasin ke aku soal Paku andam dalam bahasa sunda?

Paku andam; resam, atawa paku payung; (Dicranopteris linearis syn. Gleichenia linearis) nyaéta hiji tutuwuhan paku anu asalna tina kulawarga Gleicheniaceae. Remen katempo hirup dina gawir di sisi jalan utamana daérah pigunungan, tutuwuhan ieu gampil dipiwanoh utamana tina daunna anu katempo nyirip dua jajar sarta gagangna nyagak dua  (dikotom). Dina basa Jawa disebutna branjangan, kiwari ieu tutuwuhan loba ngahaja dipelak malahan dijual beulikeun salaku tutuwuhan hias kalayan mibanda niléy ékonomi anu  luhur.

Paku payung mangrupa tutuwuhan  invasi, di sababaraha tempat katempo hirup leuwih loba nutupan taneuh tibatan tutuwuhan séjéna.

Ieu paku katempo hirup méh di sakuliah wewengkon tropis , ogé subtropis di Asia jeung Pasifik . Habitatna tayalian gawir anu iuh sarta taneuhna beueus, penenahna ti mimiti 200 m nepika 1500 m mdpl, ieu tutuwuhan bisa dimangpaatkun akar jeung tangkalna pikeun ubar. Tangkalna ogé baheula remen dimangpaatkeun pikeun nyieun alat paranti nulis.